b'\n_START_ARTICLE_\nHelmuts Balderis\n_START_SECTION_\nSeuraura\n_START_PARAGRAPH_\nLapsena Balderis harrasti taitoluistelua 10-vuotiaaksi saakka. H\xc3\xa4n alkoi pelata j\xc3\xa4\xc3\xa4kiekkoa Riian Dynamossa. Seuratasolla h\xc3\xa4n pelasi Riian Dynamossa vuosina 1967\xe2\x80\x931977. Valmentaja Viktor Tihonov tapasi Balderiksen 16-vuotiaana ja oivalsi heti t\xc3\xa4m\xc3\xa4n lahjakkuuden. Balderis pelasi TsSKA Moskovassa vuosina 1977\xe2\x80\x931980. Neuvostoliiton liigassa h\xc3\xa4n pelasi 462 ottelua ja teki 333 maalia. Balderis pelasi uudelleen Riian Dynamossa vuosina 1980\xe2\x80\x931985, jonka j\xc3\xa4lkeen lopetti pelaamisen nelj\xc3\xa4ksi vuodeksi. NHL:ss\xc3\xa4 Balderis pelasi Minnesota North Starsissa kaudella 1989\xe2\x80\x931990 ja Latvian sarjassa HK Riiassa ja Latvijas Zelts -seurassa vuosina 1991\xe2\x80\x931994 ja Essanka Ogolkussa vuosina 1994\xe2\x80\x931996.\n_START_SECTION_\nPelaajana\n_START_PARAGRAPH_\nLuistelutaidoiltaan h\xc3\xa4nt\xc3\xa4 pidet\xc3\xa4\xc3\xa4n parhaimpana pelaajana. Lempinimi "s\xc3\xa4hk\xc3\xb6juna" kuvaa h\xc3\xa4nen luistelutaitoaan. Balderis oli taitava mailank\xc3\xa4sittelij\xc3\xa4 ja harhauttelija. Balderis oli "taiteilija", joka sopeutui Neuvostoliiton kurinalaiseen joukkuepeliin.'